**Likumprojekta “Grozījumi Šengenas informācijas sistēmas darbības likumā**” **sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Likumprojekts “Grozījumi Šengenas informācijas sistēmas darbības likumā” (turpmāk – likumprojekts) izstrādāts, lai precizētu kritērijus Šengenas informācijas sistēmā (turpmāk – Sistēma) un integrētajā iekšlietu informācijas sistēmā ievietotās informācijas atbilstības novērtēšanai, kā arī paredzot saņemt piekļuvi Sistēmai Valsts tehniskās uzraudzības aģentūrai (turpmāk – Aģentūra) par zagto traktortehniku Eiropas Savienībā.  |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Iekšlietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | 1. Šengenas informācijas sistēmas darbības likuma (turpmāk – likums) mērķis ir nodrošināt Sistēmas izmantošanu sabiedriskās kārtības un drošības stiprināšanai dalībvalstīs. Sistēma nodrošina ziņojumu pieejamību Eiropas Savienības dalībvalstu (turpmāk – dalībvalstis) kompetentajām institūcijām un iestādēm. Padomes 2007. gada 12. jūnija Lēmuma 2007/533/TI par otrās paaudzes Šengenas informācijas sistēmas (SIS II) izveidi, darbību un izmantošanu (turpmāk – Lēmums 2007/533/TI) 12. apsvērums noteic, ka SIS II vajadzētu būt brīdinājumiem par pazudušajām personām, lai nodrošinātu šo personu aizsardzību vai novērstu draudus, par personām, kuras meklē sakarā ar tiesvedību, par personām un priekšmetiem diskrētām pārbaudēm vai īpašām pārbaudēm un par priekšmetiem aizturēšanai vai izmantošanai par pierādījumiem krimināllietās. Savukārt Lēmums 2007/533/TI 2. panta pirmā daļa noteic darbības jomu, ka ar šo lēmumu paredz nosacījumus un kārtību tādu brīdinājumu ievadīšanai un apstrādei SIS II, kas izdoti attiecībā uz personām un priekšmetiem, un papildinformācijas un papildu datu apmaiņai ar mērķi policijas un tiesu iestādēm sadarboties krimināllietās. Brīdinājumu izdošanas mērķi un nosacījumus par datu ievadi SIS II par pazudušām personām, kuras jāaizsargā un/vai, kuru atrašanās vieta ir jānoskaidro noteic Lēmuma 2007/533/TI 32. pants. Saskaņā ar likuma “Par policiju” 14.1 panta pirmo daļu un Ministru kabineta 2011. gada 7. jūnija noteikumiem Nr. 429 “Noteikumi par integrētajā iekšlietu informācijas sistēmā iekļaujamām ziņām personas, mantas vai dokumenta atrašanās vietas vai cilvēka personības noskaidrošanai vai neatpazīta cilvēka līķa identificēšanai” (turpmāk – noteikumi Nr.429) Valsts policija, saņemot informāciju par personas bezvēsts pazušanu, uzsāk policijas resorisko pārbaudi, ja nav pamata kriminālprocesa uzsākšanai. Savukārt likums neparedz ziņojumu ievietošanu Sistēmā policijas resoriskās pārbaudes ietvaros par bezvēsts pazudušām personām, ko meklē, lai noskaidrotu to atrašanās vietu vai meklē, lai draudu novēršanas nolūkā uz laiku aizsargātu. Pēc personas izsludināšanas meklēšanā nacionālajā līmenī materiāli tiek nodoti specializētai Valsts policijas struktūrvienībai turpmākai meklēšanai. Ņemot vērā tiesību aktos noteikto kārtību un procesa praktisko pusi, materiālu pārņemšana realizējas laika periodā, kas pārsniedz vairākas diennaktis, kuras savukārt var būt izšķirošas personas interešu aizsardzībai. Ņemot vērā to, ka likums neparedz personu meklēšanu policijas resoriskās pārbaudes ietvaros, starptautiskā meklēšana nepamatoti netiek nodrošināta laikā no notikuma reģistrācijas līdz materiālu saņemšanas specializētajā Valsts policijas struktūrvienībā.Vadoties pēc praktiskās nepieciešamības un lietderības principa, likumprojekts paredz paplašināt likumā noteikto ziņojumu ievietošanas pamatojumu, nosakot ziņojuma iekļaušanu Sistēmā attiecībā uz bezvēsts pazudušām personām, ko meklē, lai noskaidrotu to atrašanās vietu vai meklē, lai draudu novēršanas nolūkā uz laiku aizsargātu.Ņemot vērā minēto, likumprojekts paredz papildināt likuma 7. panta ar jaunu 4.1 daļu, proti, lēmumu par ziņojuma iekļaušanu Sistēmā pieņem resoriskās pārbaudes veicējs konkrētas policijas resoriskās pārbaudes ietvaros attiecībā uz ziņojumu par bezvēsts pazudušām personām, ko meklē, lai noskaidrotu to atrašanās vietu un pazudušām personām, ko meklē, lai draudu novēršanas nolūkā uz laiku aizsargātu.Likuma 9. panta otrā daļa noteic, ka ziņojumu iekļaušana Sistēmā ir pieļaujama, ja kādā Latvijas datubāzē ir iekļauts ieraksts par to pašu personu, priekšmetu vai dokumentu identiska mērķa sasniegšanai. Noteikumu Nr. 429 7. punkts paredz, ka atbilstoši kriminālprocesa ietvaros procesa virzītāja izvēlētajai procesuālajai darbībai, kriminālprocesā piemērotajam procesuālajam piespiedu līdzeklim vai pieņemtajam nolēmumam ziņas reģistrā iekļauj, lai nodrošinātu ar brīvības atņemšanu saistītā piespiedu līdzekļa izpildi, nodrošinātu ar brīvības atņemšanu saistītā soda izpildi vai noskaidrotu personas faktisko dzīvesvietu procesuālās darbības veikšanai. No minētā izriet, ka gadījumos, kad Latvijas datubāzē ir iekļauts ieraksts par personu iepriekš minētā procesa virzītāja izvēlētās procesuālās darbības mērķa sasniegšanai, kas noteikts noteikumu Nr. 429 7.1. vai 7.2. apakšpunktā, Sistēmā nevar iekļaut ziņojumu ar mērķi, kas nav identisks Latvijas datubāzē iekļautajam. Noteikumi Nr. 429 neliedz iekšlietu integrētajā informācijas sistēmā iekļaut ziņojumus par vienu un to pašu personu dažādu mērķu sasniegšanai viena kriminālprocesa vai operatīvās darbības procesa ietvaros. Praksē pastāv gadījumi, kad par vienu un to pašu personu nacionālajā sistēmā pastāv vairāki ziņojumi viena kriminālprocesa ietvaros dažādu mērķu sasniegšanai. Proti, likuma 7. panta otrā daļa paredz iespēju procesa virzītājam Sistēmā iekļaut ziņojumu ar mērķi noskaidrot faktisko dzīvesvietu, neraugoties uz to, ka kriminālprocesa materiālos pret attiecīgo personu ir izraudzīts drošības līdzeklis – apcietinājums vai arī spēkā stājies notiesājošs spriedums, kas paredz brīvības atņemšanu. Līdz ar to, veicot pārbaudi vienai un tai pašai personai ir dažādi meklēšanas mērķi, un praksē izveidojas situācija, kad saskaņā ar Sistēmā ievietotu informāciju persona ir aizturama, bet saskaņā ar integrētajā iekšlietu informācijas sistēmā ievietotu informāciju persona nav aizturama.Pašlaik gadījumos, kad konkrētā kriminālprocesa ietvaros nav pamata lūgt personas izdošanu saskaņā ar Kriminālprocesa likuma 682. pantu, procesa virzītājs pieņem lēmumu par ziņojuma iekļaušanu Sistēmā pamatojoties uz likuma 7. panta otro daļu un saskaņā ar Lēmuma 2007/533/TI 34. pantu. Savukārt, lai darītu zināmu turpmāk minēto personu uzturēšanās vietu vai pastāvīgo dzīvesvietu, dalībvalstis pēc kompetento iestāžu lūguma Sistēmā ievada datus pamatojoties uz Lēmuma 2007/533/TI 34. pantu par lieciniekiem; personām, kurām izsniegta pavēste vai kuras cenšas atrast ar mērķi izsniegt šādu pavēsti, lai tās ierastos tiesu iestādēs nolūkā atbildēt par nodarījumiem, kuru dēļ notiek viņu kriminālvajāšana; personām, kurām jāizsniedz spriedums krimināllietā vai citi dokumenti saistībā ar kriminālvajāšanu, lai tās sauktu pie atbildības par nodarījumiem, kuru dēļ notiek viņu kriminālvajāšana; personām, kurām jāizsniedz pavēste ierasties, lai izciestu brīvības atņemšanas sodu.Līdz ar ko praksē veidojas situācijas, kad persona Latvijas datubāzē tiek meklēta ar mērķi nodrošināt ar brīvības atņemšanu saistītā soda izpildi, piemēram, īslaicīga brīvības atņemšana, kas nekalpo par pamatu personas izdošanai saskaņā ar Kriminālprocesa likuma 682. pantu, bet procesa virzītājs pieņēma lēmumu Sistēmā iekļaut ziņojumu saskaņā ar Lēmuma 2007/533/TI 34. pantu, piemēram, personām, kurām jāizsniedz spriedums krimināllietā vai citi dokumenti saistībā ar kriminālvajāšanu, lai tās sauktu pie atbildības par nodarījumiem, kuru dēļ notiek viņu kriminālvajāšana vai personām, kurām jāizsniedz pavēste ierasties, lai izciestu brīvības atņemšanas sodu, faktiski nav iespējams izveidot Sistēmā brīdinājumu par personas starptautisko meklēšanu.Ņemot vērā minēto, likumprojekts paredz papildināt likuma 9. panta otro daļu, paredzot izņēmumu personu meklēšanai tiesu iestāžu vajadzībām, respektīvi, ka ziņojumu Sistēmā var iekļaut arī tad, ja Latvijas datubāzē ir iekļauts ieraksts par personu, kas tiek meklēta ar mērķi nodrošināt ar brīvības atņemšanu saistītā drošības līdzekļa piemērošanu vai kriminālsoda izpildi, taču nav pamata lūgt šīs personas apcietināšanu izdošanas nolūkā.  2. Pēc Zemkopības ministrijas sniegtās informācijas, Latvijā arvien aktuāls ir jautājums par traktortehnikas zādzību novēršanu un nozagtā atgūšanu. Sadarbību šādu noziedzīgo nodarījumu apkarošanā veicina no 2013. gada 9.  aprīļa Eiropas Savienības dalībvalstīm dotā iespēja informāciju par starptautiskajā meklēšanā esošu traktortehniku ievietot Šengenas informācijas sistēmā (SIS), kas dod iespēju veikt attiecīgo pārbaudi, reģistrējot no ārvalstīm ievesto traktortehniku.Šobrīd saskaņā ar likuma 14. panta otrajā daļā minēto, pielaide Sistēmai ir Ceļu satiksmes drošības direkcijai. Valsts tehniskās uzraudzības aģentūrai (turpmāk – Aģentūra) reģistrējot no ārvalstīm ievestu traktortehniku un tās piekabes, netiek pārbaudīts, vai ziņojums par tām nav reģistrēts Sistēmā, kurā Eiropas Savienības dalībvalstis no 2013. gada 9. aprīļa izsludina meklēšanā esošus transportlīdzekļus. Bez šādām pārbaudēm Sistēmā organizētajai noziedzībai tiek dota iespēja realizēt Latvijas tirgū citā dalībvalstī nozagtu traktortehniku un tās piekabi. Piemēram, Latvijas zemnieks par vairāk nekā 30 000 eiro iegādājās Lietuvā no uzņēmuma "Aurega" traktoru, kurš bijis pirms diviem gadiem nozagts Zviedrijā.Eiropas Parlamenta un Padomes 2006. gada 20. decembra Regulas Nr. 1986/2006 par dalībvalstu dienestu, kas ir atbildīgi par transportlīdzekļu reģistrācijas apliecību izsniegšanu, piekļuvi otrās paaudzes Šengenas Informācijas sistēmai (SIS II) (turpmāk – Regula Nr. 1986/2006) 1. panta 1. punkts noteic, ka dalībvalstu dienestiem, kas ir atbildīgi par transportlīdzekļu reģistrācijas apliecību izsniegšanu, kā minēts Padomes 1999.gada 29.aprīļa Direktīvā 1999/37/EK par transportlīdzekļu reģistrācijas dokumentiem (turpmāk – Direktīva 1999/37/EK), ir piekļuve datiem, kas ievadīti SIS II, kuras 2. panta a) punkts noteic, ka “transportlīdzekļi” ir visi transportlīdzekļi, kā noteikts Padomes 1970. gada 6. februāra Direktīvā 70/156/EEK par dalībvalstu tiesību aktu tuvināšanu attiecībā uz mehānisko transportlīdzekļu un to piekabju tipa apstiprinājumu (turpmāk – Direktīva 70/156/EEK) 2. pantā, kā arī Padomes 1992. gada 30. jūnija Direktīvā 92/61/EEK par divriteņu vai trīsriteņu mehānisko transportlīdzekļu tipa apstiprinājumu 1. pantā. Savukārt Direktīva 70/156/EEK ir zaudējusi spēku ar Eiropas Parlamenta un Padomes 2007. gada 5. septembra Direktīvu 2007/46/EK, ar ko izveido sistēmu mehānisko transportlīdzekļu un to piekabju, kā arī tādiem transportlīdzekļiem paredzētu sistēmu, sastāvdaļu un atsevišķu tehnisku vienību apstiprināšanai. Šī direktīva satur jēdziena “transportlīdzeklis” definīciju, taču Direktīvas 2007/46/EK 2. panta 2. punkts noteic, ka šo Direktīvu nepiemēro lauksaimniecības vai mežsaimniecības traktoriem, kā tie definēti Eiropas Parlamenta un Padomes 2003. gada 26. maija Direktīvā 2003/37/EK, kas attiecas uz tipa apstiprinājumu lauksaimniecības vai mežsaimniecības traktoriem, to piekabēm un maināmām velkamām mašīnām kopā ar to sistēmām, sastāvdaļām un atsevišķām tehniskām vienībām, un piekabēm, kas konstruētas un izgatavotas, lai tās vilktu ar tādiem traktoriem.Zemkopības ministrija vērš uzmanību, ka attiecībā uz traktortehnikas apstiprināšanu tiek piemērota Eiropas Parlamenta un Padomes 2013. gada 5. februāra Regula 167/2013, par lauksaimniecības un mežsaimniecības transportlīdzekļu apstiprināšanu, un tirgus uzraudzību, 3. panta 11. punkts noteic, ka transportlīdzeklis ir arī jebkurš traktors, piekabe vai maināma velkama iekārta, kas definēta minētās Regulas 3. panta 8., 9. un 10. punktā.Zemkopības ministrija norāda, ka saskaņā ar Ceļu satiksmes likuma 1. panta 18. un 23. punktu traktortehnika un tās piekabes ir uzskatāmas par mehāniskiem transportlīdzekļiem, un saskaņā ar minētā likuma 10. panta pirmās daļas 2. punktu Aģentūra veic traktortehnikas un tās piekabju reģistrāciju piemērojot Direktīvas 1999/37/EK noteiktās prasības.Šengenas konvencijas 102. A pants noteic, ka  neskarot  Šengenas konvencijas 92. panta 1. punktu, 100. panta 1. punktu, 101. panta 1. un 2. punktu, 102. panta 1., 4. un 5. punktu, dalībvalstu dienestiem, kas atbild par transportlīdzekļu reģistrācijas apliecību izdošanu, kā minēts Direktīvā 1999/37/EK, ir tiesības piekļūt turpmāk norādītajiem datiem, kas ievadīti Sistēmā, vienīgi tāpēc, lai pārbaudītu, vai tām reģistrācijai pieteiktie transportlīdzekļi nav zagti, nelikumīgi piesavināti vai pazuduši:a) datiem par nozagtiem, piesavinātiem vai pazudušiem mehāniskajiem transportlīdzekļiem, kuru motora tilpums pārsniedz 50 cm3;b) datiem par nozagtām, piesavinātām vai pazudušām piekabēm un dzīvojamām piekabēm, kuru pašsvars pārsniedz 750 kg;c) datiem par nozagtām, piesavinātām, pazudušām vai nederīgām transportlīdzekļu reģistrācijas apliecībām un transportlīdzekļu numura zīmēm.Ņemot vērā minēto, likumprojekts paredz papildināt likuma 14. panta otro daļu, paredzot, ka Aģentūrai ir  pamatojums saņemt piekļuvi Sistēmai par zagto traktortehniku Eiropas Savienībā, lai varētu pieņemt lēmumu saistībā ar traktortehnikas un to piekabju reģistrāciju un reģistrācijas apliecības izsniegšanu. |
| 3. | Projekta izstrādē iesaistītās institūcijas un publiskas personas kapitālsabiedrības | Valsts policija un Iekšlietu ministrijas Informācijas centrs. |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Likumprojekts “Grozījumi Šengenas informācijas sistēmas darbības likumā” attiecas uz Valsts policijas amatpersonām ar speciālajām dienesta pakāpēm un Iekšlietu ministrijas Informācijas centru.Likumprojekts attiecas uz Aģentūru un personām, kuras iegādājas traktortehniku Eiropas Savienībā un vēlas to reģistrēt Latvijā.2017. gadā Aģentūrā tika reģistrēti 1230 traktori (2015.g. – 915, 2016.g. – 1342), 169 piekabes (2015.g. – 165, 2016.g. – 248) un 849 pašgājējmašīnas (2015.g. – 764, 2016.g. – 784). |
| 2. | Tiesiskā regulējuma ietekme uz tautsaimniecību un administratīvo slogu | Likumprojekts šo jomu neskar |
| 3. | Administratīvo izmaksu monetārs novērtējums | Likumprojekts šo jomu neskar |
| 4. | Atbilstības izmaksu monetārs novērtējums | Likumprojekts šo jomu neskar |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Likumprojekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Nepieciešamie saistītie tiesību aktu projekti | Nepieciešams izstrādāt Ministru kabineta 2007. gada 18. septembra noteikumu projektu “Grozījums Ministru kabineta noteikumos Nr. 639 “Kārtība, kādā iekļauj, labo un dzēš ziņojumus Šengenas informācijas sistēmā, kā arī nodrošina papildinformācijas pieejamību SIRENE Latvijas birojam, un kārtība, kādā institūcijas un iestādes apmainās ar papildinformāciju”. |
| 2. | Atbildīgā institūcija | Valsts policija. |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Likumprojektā ir iekļautas tiesību normas, kas izriet no Padomes 2007. gada 12. jūnija Lēmuma 2007/533/TI par otrās paaudzes Šengenas informācijas sistēmas (SIS II) izveidi, darbību un izmantošanu.Eiropas Parlamenta un Padomes 2013. gada 5. februāra Regula 167/2013, par lauksaimniecības un mežsaimniecības transportlīdzekļu apstiprināšanu, un tirgus uzraudzību (turpmāk – Regula 167/2013).Padomes 1999.gada 29.aprīļa Direktīvā 1999/37/EK par transportlīdzekļu reģistrācijas dokumentiem (turpmāk – Direktīva 1999/37/EK). |
| 2. | Citas starptautiskās saistības | Likumprojekts šo jomu neskar |
| 3. | Cita informācija | Nav |

|  |
| --- |
| **1.tabula****Tiesību akta projekta atbilstība ES tiesību aktiem** |
| Attiecīgā ES tiesību akta datums, numurs un nosaukums | Padomes 2007. gada 12. jūnija Lēmuma 2007/533/TI par otrās paaudzes Šengenas informācijas sistēmas (SIS II) izveidi, darbību un izmantošanu (turpmāk – Lēmums 2007/533/TI).Eiropas Parlamenta un Padomes 2013. gada 5. februāra Regula 167/2013, par lauksaimniecības un mežsaimniecības transportlīdzekļu apstiprināšanu, un tirgus uzraudzību (turpmāk – Regula 167/2013).Padomes 1999.gada 29.aprīļa Direktīvā 1999/37/EK par transportlīdzekļu reģistrācijas dokumentiem (turpmāk – Direktīva 1999/37/EK). |
| A | B | C | D |
| Attiecīgā ES tiesību akta panta numurs (uzskaitot katru tiesību akta vienību – pantu, daļu, punktu, apakšpunktu) | Projekta vienība, kas pārņem vai ievieš katru šīs tabulas A ailē minēto ES tiesību akta vienību, vai tiesību akts, kur attiecīgā ES tiesību akta vienība pārņemta vai ieviesta | Informācija par to, vai šīs tabulas A ailē minētās ES tiesību akta vienības tiek pārņemtas vai ieviestas pilnībā vai daļēji.Ja attiecīgā ES tiesību akta vienība tiek pārņemta vai ieviesta daļēji, sniedz attiecīgu skaidrojumu, kā arī precīzi norāda, kad un kādā veidā ES tiesību akta vienība tiks pārņemta vai ieviesta pilnībā.Norāda institūciju, kas ir atbildīga par šo saistību izpildi pilnībā | Informācija par to, vai šīs tabulas B ailē minētās projekta vienības paredz stingrākas prasības nekā šīs tabulas A ailē minētās ES tiesību akta vienības.Ja projekts satur stingrākas prasības nekā attiecīgais ES tiesību akts, norāda pamatojumu un samērīgumu.Norāda iespējamās alternatīvas (t.sk. alternatīvas, kas neparedz tiesiskā regulējuma izstrādi) – kādos gadījumos būtu iespējams izvairīties no stingrāku prasību noteikšanas, nekā paredzēts attiecīgajos ES tiesību aktos |
| Lēmuma 2007/533/TI) 32. pants  | Likumprojekta 1. pants | Atbilst pilnībā. | Tiesību norma neparedz stingrākas prasības. |
| Lēmuma 2007/533/TI) 34. pants | Likumprojekta 2. pants | Atbilst pilnībā. | Nav noteiktas stingrākas prasības kā Lēmumā. |
| Regula 167/2013 | Likumprojekta 3. pants | Atbilst pilnībā. | Tiesību norma neparedz stingrākas prasības. |
| Direktīva 1999/37/EK | Likumprojekta 3. pants | Atbilst pilnībā. | Tiesību norma neparedz stingrākas prasības. |
| Kā ir izmantota ES tiesību aktā paredzētā rīcības brīvība dalībvalstij pārņemt vai ieviest noteiktas ES tiesību akta normas?Kādēļ? | Projekts šo jomu neskar |
| Saistības sniegt paziņojumu ES institūcijām un ES dalībvalstīm atbilstoši normatīvajiem aktiem, kas regulē informācijas sniegšanu par tehnisko noteikumu, valsts atbalsta piešķiršanas un finanšu noteikumu (attiecībā uz monetāropolitiku) projektiem | Projekts šo jomu neskar |
| Cita informācija | Nav |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem.Pasākumi šo saistību izpildei.** |
| Likumprojekts šo jomu neskar |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Likumprojekts un tā sākotnējās ietekmes novērtējuma ziņojums (anotācija) tika ievietots Iekšlietu ministrijas tīmekļvietnē [www.iem.gov.lv](http://www.iem.gov.lv) sadaļā “Sabiedrības līdzdalība”, aicinot sabiedrību izteikt savu viedokli par projektu. Pēc likumprojekta izsludināšanas Valsts sekretāru sanāksmē tas ir pieejams Ministru kabineta tīmekļa vietnē [www.mk.gov.lv](http://www.mk.gov.lv). |
| 2. | Sabiedrības līdzdalība projekta izstrādē | Saskaņā ar Ministru kabineta 2009. gada 25. augusta noteikumu Nr. 970 ”Sabiedrības līdzdalības kārtība attīstības plānošanas procesā” 7.4.1 apakšpunktu sabiedrības pārstāvji ir aicināti līdzdarboties, rakstiski sniedzot viedokli par projektu tā izstrādes stadijā. Sabiedrības pārstāvji ir informēti par iespēju līdzdarboties, publicējot paziņojumu par līdzdalības procesu Iekšlietu ministrijas tīmekļa vietnē [www.iem.gov.lv](http://www.iem.gov.lv) sadaļā “Sabiedrības līdzdalība” 2018. gada 26. februārī. |
| 3. | Sabiedrības līdzdalības rezultāti | Sabiedrības viedoklis par likumprojektu netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Valsts policija, Iekšlietu ministrijas Informācijas centrs un Valsts tehniskās uzraudzības aģentūra. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Likumprojekta izpilde neietekmēs pārvaldes funkcijas vai institucionālo struktūru. Likumprojekts neparedz jaunu institūciju veidošanu, kā arī netiks likvidētas vai reorganizētas esošās institūcijas. Likumprojekts tiks realizēts institūcijām esošo finanšu līdzekļu un esošo cilvēkresursu ietvaros. |
| 3. | Cita informācija | Nav |

Iekšlietu ministrs Rihards Kozlovskis

Vīza:

Iekšlietu ministrijas valsts sekretārs Dimitrijs Trofimovs

2628

Brūvere, 67829574

iveta.bruvere@vp.gov.lv

Kivleniece, 67829412

nataļja.kivleniece@vp.gov.lv